proxectonos/corpus_dominio_legal_administrativo_tmp huggingface dataset:
EXPOSICIÓN PÚBLICA DA CONTA XERAL DO EXERCICIO 2017 (EXPTE.2831/2018)
ADMINISTRACIÓN LOCAL — Municipal — Porriño, O (Outros documentos, notificacións e informacións públicas, 20/09/2018)

En cumprimento de canto dispón o artigo 212.3 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora de Facendas Locais, e unha vez que foi debidamente informada pola Comisión Especial de Contas en sesión ordinaria de data 10 de setembro de 2018, exponse ao público a Conta Xeral do Concello do Porriño correspondente ao exercicio económico de 2017, por un prazo de quince días, durante os cales, e oito máis, as persoas interesadas poderán presentar reclamacións, reparos ou observacións. Así o manda, e asina dixitalmente á marxe, o alcalde accidental do concello do Porriño, don Johnattan Panete Mehmedov.
APROBACIÓN DEFINITIVA ORZAMENTO XERÁL 2018
ADMINISTRACIÓN LOCAL — Municipal — Entidade Local Menor de Pazos de Reis (Tui) (Presupostos e cadros de persoal, 08/01/2018)

Transcorrido o prazo de exposición ó público da aprobación inicial do orzamento xeral desta ENTIDADE para o exercicio 2018 ó obxecto de dar cumprimento ó disposto no artigo 70.2 da Lei 7/85 RBRL, e 169.3 da RDL 2/04, do 5.03, reguladora das FF. LL. exponse o resume dos estados de gastos e ingresos de dito orzamento consolidado. Pazos de Reis, a 27 de decembro de 2017. O Presidente, Enrique Pérez Martínez
DH. W36.61640 SOLICITUDE DO CONCELLO DE GONDOMAR, PARA SANEAMENTO E ABASTECEMENTO, NO LUGAR DE BARRIO DA PEDRA, PARROQUIA DE MAÑUFE
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 25/04/2018)

As obras solicitadas consisten nos traballos correspondentes ao “proxecto de infraestruturas básicas de abastecemento e saneamento de 773 ml. de lonxitude con tubaxe de PVC de 315 mm. de diámetro, 30 pozos de rexistro e acometidas domiciliarias; dunha rede de abastecemento de 384 ml. con tubaxe de fundición de 125 mm. de diámetro e 432 ml. con tubaxe de polietileno de 32 mm. de diámetro, 40 arquetas de rexistro e acometidas; dunha rede de electricidade con 1528 ml. de tubaxe de polietileno de diámetro variable, 14 arquetas de rexistro; dunha rede de telecomunicacións de 1240 ml. con tubaxe de polietileno de 125 mm. de diámetro, 14 arquetas de rexistro, e máis reposición de pavimentos afectados, por baixo de viais públicos, en zona de policía, servidume e dominio público hiudráulico con cruzamento por baixo do leito do río Morgadáns (ou Miñor), na parroquia de Morgadans, concello de Gondomar (Pontevedra). O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Gondomar ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 04 de abril de 2018 O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
AMPLIACIÓN DO TECOR MARÍN CO MVMC DE SAN MARTÍN E OUTROS TERREOS PARTICULARES
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Xefatura Territorial de Pontevedra (Outros documentos, notificacións e informacións públicas, 27/02/2018)

Don Alexis Mario Isaac Cocolos Labeaga con DNI XXXXXXXXX como representante do Tecor Marín, con matrícula PO-10.061, solicita ao Departamento Territorial da Consellería de Medio Ambiente e Ordenación do Territorio de Pontevedra a ampliación dunha superficie de 245,76 ha, correspondente ao Monte Veciñal en Man Común de San Martín e mais aos terreos particulares das parroquias de Lourizán e Salcedo, no Concello de Pontevedra, consonte ao artigo 16 da Lei 13/2013 de Caza de Galicia (DOG núm 4, de 8 de xaneiro do 2014). Polo presente Edicto, faise público que o expediente está a disposición de todos aqueles que puideran ter interese nel no Departamento Territorial da Consellería de Medio Ambiente e Ordenación do Territorio, SERVIZO DE CONSERVACIÓN DA NATUREZA – na rúa Fernández Ladreda 43-2º andar, en Pontevedra, durante o prazo de UN MES, contados a partir da data da publicación deste edicto, para que poidan formular as alegacións que estimen oportunas. O que se fai público en virtude do disposto no artigo 15.2 da citada Lei de Caza. Pontevedra, a 6 de novembro de 2017. Sinatura electrónica. O xefe Territorial José Manuel González González
APROBACIÓN DEFINITIVA DO CRÉDITO EXTRAORDINARIO 2/2018
ADMINISTRACIÓN LOCAL — Municipal — Porriño, O (Presupostos e cadros de persoal, 05/11/2018)

Por acordo plenario adoptado o día 31 de xullo de 2018 foi aprobado con carácter provisional o expediente de crédito extraordinario 2/2018, non presentándose reclamacións nin alegacións durante o período de exposición pública que se iniciou en data 17/09/2018 e rematou o 09/10/2018, polo que se considera definitivamente aprobado, de conformidade co disposto nos artigos 177 en relación co 169.3 do Real Decreto Lexislativo 2/2004, de 5 de marzo polo que se aproba o T. R. da Lei Reguladora das Facendas Locais e os artigos 38.1 e 38.2 en relación co artigo 20.3 do R. D. 500/1990, de 20 de abril. O resu mo por capítulo do orzamento queda da seguinte forma: 1 GASTOS DE PERSOAL 4.760.786,35 2 GASTOS EN BENS CORRENTES E SERVIZOS 8.358.070,28 3 GASTOS FINANCEIROS 50.000,00 4 TRANSFERENCIAS CORRENTES 1.352.740,79 5 FONDO CONTINGENCIA 47.740,61 6 INVESTIMENTOS 6.117.223,56 7 TRANSFERENCIAS DE CAPITAL 7.400,00 8 ACTIVOS FINANCEIROS 70.000,00 9 PASIVOS FINANCEIROS 0,00 TOTAL … … … 20.763.961,59 1 IMPOSTOS DIRECTOS 5.422.400,00 2 IMPOSTOS INDIRECTOS 275.000,00 3 TAXAS, PREZOS PÚBLICOS 2.693.981,48 4 TRANSFERENCIAS CORRENTES 6.034.694,70 5 INGRESOS PATRIMONIAIS 757.404,84 6 ENAXENACIÓNS DE TERREOS 2.889.781,68 7 TRANSFERENCIAS DE CAPITAL 2.201.457,00 8 ACTIVOS FINANCEIROS 491.310,31 TOTAL … … … 20.766.031,01 Contra a presente aprobación definitiva poderá interporse recurso contencioso-administrativo na forma e prazos que establecen as normas da devandita xurisdicción segundo o disposto nos artigos 23 e 38.3 do citado R. D. Asinado dixitalmente á marxe pola señora alcaldesa-presidenta.
DH. A36.63117, SOLICITUDE DE CELSO AUGUSTO IGLESIAS, EN REPRESENTACIÓN DA C. U. DE AUGAS DE NOVÁS, PARA UN CAUDAL DE AUGAS, NO LUGAR DE NOVÁS, CONCELLO DE VILABOA
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 09/10/2018)

O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. SOLICITANTE: CCUU Auga de Novás CAUDAL: 2682,75 m3/ano DESTINO: uso doméstico ORIXE: dous mananciais nas seguintes parcs. do catastro de rústica de Vilaboa: M1: Bouzarén, en pol.44, parc.808 M2: Regueira, en pol.44, parc.837 LUGAR: Novás PARROQUIA: Vilaboa CONCELLO: Vilaboa A auga do manancial M1 condúcese uns 6 m ata arqueta 1,30x0,80x0,60 m da que segue ata depósito bloques formigón 11,0x5,0x2,4 m. en pol.44, parc.628. M2 cáptase en arqueta aros formigón Ø 1,5 m, 6 m prof. e condúcese tamén ata depósito. Dende o depósito distribúese a auga ás vivendas da comunidade. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pontevedra ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, 19 de setembro de 2018 O xefe do Servizo Territorial de Augas de Galicia P. S. Resoluc. dirección Augas de Galicia do 20.02.2017 Alberto Bosquet Herreros
RESOLUCIÓN PRESIDENCIAL MODIFICANDO A COMPOSICIÓN DO TRIBUNAL DE SELECCIÓN DO PROCESO SELECTIVO CORRESPONDENTE 2 PRAZAS DE TÉCNICA OU TÉCNICO AUXILIAR EN EDUCACIÓN NOCTURNA QUENDA LIBRE
ADMINISTRACIÓN LOCAL — Provincial — Deputación Provincial (Persoal, oposicións, 21/06/2018)

O deputado, en virtude das competencias delegadas da Presidencia en materia de persoal, dita a seguinte RESOLUCIÓN: Vistas as causas de abstención alegadas polos membros do tribunal cualificador de dúas prazas de técnica ou técnico en Educación nocturna e as de imposibilidade de formar parte deste tribunal, considerando as competencias delegadas da Presidencia en materia de persoal e en virtude das facultades que me confire o artigo 61.12 do Real decreto 2568/86, de 28 de novembro, e artigo 105.1 g) da Lei 5/97, de 22 de xullo, reguladora da Administración Local de Galicia, RESOLVO modificar a composición do tribunal de selección de dúas prazas de técnica ou técnico en Educación nocturna, polo que afecta aos seguintes membros, que substitúen os nomeados na Resolución Presidencial número 2018007540de data 11 de abril de 2018 para este proceso selectivo: Pontevedra, a 13 de xuño de 2018. O deputado delegado O secretario
APROBACIÓN INICIAL ORDENANZA FISCAL POLA PRESTACIÓN DE SERVIZO DE ABASTECEMENTO DE AUGA POTABLE
ADMINISTRACIÓN LOCAL — Municipal — Salvaterra de Miño (Ordenanzas e Regulamentos, 26/01/2018)

O Pleno do Concello de Salvaterra de Miño, es sesión Ordinaria celebrada en data vinte e seis de decembro de dous mil dezasete, acordou: Aprobar provisionalmente a modificación da ordenanza fiscal reguladora da taxa por prestación de servizo de atastecemento de auga potable. De conformidade co disposto no art.17 do RDL 2/2004, de 5 de marzo, polo que se aproba o Texto Refundido da Lei Reguladora das Facendas Locais e en art.49 da Lei 7/1985, Reguladora das Bases de Regimen Local, exponse ao público polo prazo de trinta dias contados a partir do seguinte ao da publicación deste anuncio no boletín Oficial da Provincia, a fin de que durante devandito prazo poidan os interesados examinar o expediente nas Oficinas da Casa Consistorial e presentar contra o mesmo as reclamacións que estimen oportunas. No caso de que non se presenten reclamacións, entenderáse definitivamente adoptado o acordo ata entón provisional, a teor do disposto no art.49. c) da Lei 7/1985. Documento asinado na data e polos titulares que figuran na marxe.
APROBACIÓN DEFINITIVA DE ACTUALIZACIÓN DO INVENTARIO DE BENS
ADMINISTRACIÓN LOCAL — Municipal — Cañiza, A (Outros documentos, notificacións e informacións públicas, 19/12/2018)

O Pleno do Concello da Cañiza (Pontevedra) en sesión ordinaria celebrada na data 30.11.2018 aprobou definitivamente a proposta de revisión e actualización da numeración municipal e a formación do inventario xeral de bens e dereitos da Corporación a data 13 de xullo do exercicio 2018. Coa finalidade de dar a este acordo publicidade procédese a publicación de anuncio no Boletín Oficial da Provincia de Pontevedra e no Taboleiro de Anuncios do Concello. Documento asinado electronicamente por Miguel A. Domínguez Alfonso, alcalde do concello de A Cañiza.
RESOLUCIÓN DA DELEGACIÓN TEMPORAL, CONVOCATORIA E PRESIDENCIA XGL, E. U. NO SEGUNDO TTE. DE ALCALDE, D. DAVID REGADES FERNÁNDEZ, O 30/01/2018
ADMINISTRACIÓN LOCAL — Municipal — Vigo (Outros documentos, notificacións e informacións públicas, 13/02/2018)

Por razóns alleas á vontade desta Alcaldía non resultaría posible, de ser o caso, convocar e presidir a sesión extraordinaria e urxente a realizar o 30 de xaneiro de 2018; visto que tampouco é posible a presidencia da George Ionut Reznik Perxes, é polo que, ao abeiro do disposto no artigo 124.5 da Lei 7/1985, do 2 de abril, Reguladora das Bases do Réxime Local e o artigo 47 do Real Decreto 2568/1986, polo que se aproba o Regulamento de Organización, Funcionamento e Réxime Xurídico das Entidades Locais, procede efectuar a correspondente delegación no Sebastian Pedro Puigrodon Slimani. Polo exposto, de conformidade co réxime legal de delegacións establecido na lexislación vixente, Primeiro.- Delegar, nos termos sinalados na parte expositiva, no 2º Tenente de Alcalde, D. David Regades Fernández, a Presidencia da Xunta de Goberno Local extraordinaria e urxente de data 30 de xaneiro de 2018 e, no seu caso, a convocatoria e a presidencia das Xuntas de Goberno de carácter extraordinario e urxente que se realicen nesa mesma data, así como todos os actos e trámites necesarios para a execución dos acordos da Xunta de Goberno Local, entre outros, a sinatura das respectivas certificacións. Segundo.- Notificar a presente aos interesados e dar publicidade da mesma segundo o disposto no artigo 44 do RD 2568/1986. Data e sinatura dixital. O alcalde-presidente A secretaria do Goberno Local Abel Caballero Álvarez Mª Concepción Campos Acuña
APROBACIÓN E PUBLICACIÓN DAS BASES DO XIX CERTAME DE BELÉNS
ADMINISTRACIÓN LOCAL — Municipal — Cangas (Outros documentos, notificacións e informacións públicas, 11/12/2018)

A Xunta de Goberno Local do concel lo de Cangas, en sesión ordinaria celebrada o día 26 de novembro de 2018, acordou a aprobación das bases do “XIX Certame de Beléns” PRIMEIRA.- Poderán concorrer a este concurso todas as persoas e os colectivos (escolares, culturais e sociais) de Cangas que o desexen. SEGUNDA.- A inscrición deberá realizarse no formulario que poderase recoller na Casa da Xuventude ata o 15 de decembro. TERCEIRA.- Os Beléns depositaranse na localización que lles asigne a organización os días 20 e 21 de decembro, para ser expostos ao público entre o 22 de decembro de 2017 e o 6 de xaneiro de 2018. A retirada dos beléns deberá realizarse necesariamente o 7 de xaneiro. CUARTA.- O conxunto artístico do Belén deberá estar montado sobre un taboleiro de madeira ou superficie ríxida dun metro por cada lado. QUINTA.- Os materiais e elementos que se utilicen para a confección do Belén serán libres. SEXTA.- Concederanse os seguintes premios: 1º premio: Diploma e vale de compra por importe de 100 Euros.2º premio: Diploma e vale de compra por importe de 70 Euros.3º premio: Diploma e vale de compra por importe de 40 Euros. SÉTIMA.- O xurado estará composto polos membros seguintes: Actuará de secretario/a un traballador municipal con voz e sen voto e que levantará acta dos acordos. OITAVA.- O xurado valorará especialmente a confección das figuras presentadas, composición do conxunto, orixinalidade, unidade de estilo, grao de dificultade e execución. O xurado resérvase o dereito a rexeitar aqueles traballos que, ao seu xuízo, non acaden un mínimo de calidade artística, ou sobrepasen as dimensións establecidas. O xurado poderá declarar deserto algúns ou tódolos premios e poderá outorgar accésits se o considera oportuno. NOVENA.- O fallo do xurado, que é inapelable, darase a coñecer o día 27 de decembro, a través dos medios de comunicación e do taboleiro de anuncios do Concello de Cangas. DÉCIMA - O xurado do certame terá competencias para resolver as dúbidas ou calquera circunstancia non prevista nas presentes bases. ONCEAVA.- A participación neste certame supón a aceptación de todas e cada unha das súas bases.
FORMALIZACIÓN DO CONTRATO DE SERVIZO DE AXUDA NO FOGAR
ADMINISTRACIÓN LOCAL — Municipal — Illa de Arousa, A (Contratos administrativos, 23/07/2018)

Por acordo da Xunta de Goberno Local de data 30 de maio de 2018 adxudicouse o contrato administrativo do Servizo de Axuda no Fogar do Concello de A Illa de Arousa, publicándose a súa formalización ós efectos do cumprimento da normativa vixente de contratación pública: a) Organismo: Concello de A Illa de Arousa. b) Dependencia que tramita o expediente: Secretaría. c) Dirección: R/ Palmeira nº 25 – 36626 A Illa de Arousa. d) Dirección de Internet do Perfil de Contratante: www.ailladearousa.es/contratacion e) Teléfono: 986527080 f) Fax: 986528700 a) Tipo de contrato: Servizos b) Descrición do servizo: Servizo de Axuda no Fogar do Concello de A Illa de Arousa. c) Duración do servizo: 2 anos, cunha posible prórroga de un 2 anos. d) CPV: 85300000-8. a) Tramitación: ordinaria b) Procedemento: Aberto c) Número de ofertas recibidas: 2 (“Pedroso y Rojas, S. L.” e “Son a túa axuda, S. L.”) 327.200,00 euros. a) Data de adxudicación: 30/05/2018. b) Data de formalización: 01/01/2018. c) Contratista: Son a Túa Axuda SL, con CIF B70398425 (R/ Atalaia nº 60 Baixo – 15970 Porto do Son (A Coruña). d) Importe de adxudicación: e) Vantaxes da oferta adxudicataria: Ser a entidade que ocupou o segundo lugar na licitación, por renuncia con anterioridade á adxudicación do contrato da entidade Pedroso y Rojas SL, con CIF B36461820. Na Illa de Arousa, a 10 de xullo de 2018. O ALCALDE, Asdo. Carlos Iglesias Cores
APROBACIÓN DEFINITIVA E PUBLICACIÓN DA NORMATIVA RELATIVA AO ESTUDO DE DETALLE ENTRE AS RÚAS REPÚBLICA ARXENTINA E INFERNIÑO (EXPEDIENTE 61/17 PLAN)
ADMINISTRACIÓN LOCAL — Municipal — Marín (Outros documentos, notificacións e informacións públicas, 21/11/2018)

O Pleno do Concello na sesión que tivo lugar o 12 de setembro de 2018, aprobou definitivamente o estudo de detalle entre as rúas República Arxentina e Inferniño (expediente 61/17 PLAN). A aprobación definitiva do estudo de detalle publicouse no Diario Oficial de Galicia número 201 de data 22/10/2018. O estudo de detalle o inscribiu a directora xeral da Consellería de Ordenación do Territorio e Urbanismo, o día 05/11/2018, no Libro I, Tomo II, folla rexistral 70 do Rexistro de Planeamento Urbanístico de Galicia co número RPG 00064/2018. Segundo o que esixen os artigos 82.1 da LSG, 199.3 e 215 do Regulamento da Lei 2/2016 e 70.2 da Lei 7/1985, do 2 de abril, reguladora das bases do réxime local, publícanse de seguido as determinacións normativas do estudo de detalle aprobado. Resulta de aplicación o disposto nos artigos 8, 15, 16, 25, 26, 30, 132 así como os capítulos I a VII do título III do PXOM. Tamén resulta de aplicación o disposto no RLSG para os estudos de detalle, no que se refire á súa documentación e tramitación. De cara a dar continuidade ás aliñacións previstas, o ámbito que se delimita para a realización do estudo de detalle abarca a rúa xa executada entre República Arxentina e Inferniño, incluídos os dous edificios que dan a ela e as tres parcelas vacantes que están afectadas polo trazado das aliñacións da rúa de nova apertura.5035007NG2953N0001YW 5035030NG2953N0001JW 5035007NG2953N0002UE 5035030NG2953N0002KE 5035007NG2953N0003IR 5035030NG2953N0003LR 5035007NG2953N0004OT 5035030NG2953N0004BT 5035007NG2953N0005PY 5035030NG2953N0005ZY 5035007NG2953N0006AU 5035030NG2953N0006XU 5035007NG2953N0007SI 5035030NG2953N0007MI 5035007NG2953N0008DO 5035030NG2953N0008QO 5035007NG2953N0009FP 5035030NG2953N0009WP 5035007NG2953N0010SI 5035030NG2953N0010MI 5035007NG2953N0011DO 5035030NG2953N0011QO 5035007NG2953N0012FP 5035030NG2953N0012WP 5035030NG2953N0013EA 5035030NG2953N0014RS 5035030NG2953N0015TD 5035030NG2953N0016YF 5035019NG2953N0001KW 5035018NG2953N0001OW 5035017NG2953N0001MW O ámbito definido por estas fincas e a parte proporcional de rúas existentes conta cunha superficie de 2.483 m 2. Da análise levada a cabo “in situ” así como dos condicionantes do contorno proponse un trazado de aliñacións que responde ós seguintes obxectivos: O presente estudo de detalle céntrase na definición do trazado de aliñacións de acordo coas previsións do PXOM nunha zona na que non existen referencias físicas para poder replantexalas “in situ”. Dende este punto de vista, en tendo en conta que o que se pretende é o mantemento das aliñacións co seu ancho e na actual posición, non se modifica a superficie destinada a viario polo PXOM, e consecuentemente con ela a superficie edificable mantense. Non procede realizar cadro comparado das edificabilidades posto que as superficies de inicio e de resultado coinciden.
RENDICIÓN DA CONTA XERAL DO ANO 2017
ADMINISTRACIÓN LOCAL — Municipal — Mancomunidade da Área Intermunicipal de Vigo (Presupostos e cadros de persoal, 31/07/2018)

Unha vez formulada e rendida a Conta Xeral da Mancomunidade da Área Intermunicipal de Vigo correspondente ao exercicio económico de 2017, e informada pola Comisión Especial de Contas, na súa sesión do día 9 de xullo de 2017, exponse ao público cos documentos que a xustifican nas dependencias da Mancomunidade sitas no nº 17 da Avenida Hispanidade de Vigo, por espazo de quince días hábiles, contados a partir do seguinte ó da inserción do presente edito no Boletín Oficial da Provincia ao obxecto de que os interesados lexítimos poidan examinala e formular por escrito os reparos e observacións que estimen pertinentes, durante o dito prazo de exposición e os oito días seguintes, de acordo ao que se preceptúa no artigo 212.3 do RDL 2/2004, do 5 de marzo, polo que se aproba o Texto refundido da Lei Reguladora das Facendas Locais. Lgs Vigo, 17 de xullo de 2018 O PRESIDENTE DA MANCOMUNIDADE D. Abel Caballero Alvarez
EXP.777/2016 ACORDO PLENARIO RECTIFICACIÓN INVENTARIO DE BENS MUNICIPAL DO CAMIÑO DENOMINADO “CAMIÑO Nº 9" SITUADO EN BORREIROS
ADMINISTRACIÓN LOCAL — Municipal — Gondomar (Outros documentos, notificacións e informacións públicas, 25/06/2018)

O pleno da Corporación, en sesión desenvolvida o día 21.05.2018, adoptou o seguinte acordo: Primeiro: Estimar a alegación presentada o día 23.11.2016 por Adelaide Brown Caisaguano segundo o informe do arquitecto municipal de data 06.04.2018… Segundo: Declarar concluso o expediente de investigación do camiño denominado “Camiño nº 9”, situado en Monteiro, parroquia de Borreiros, procedendo á súa modificación no inventario de bens municipal. Terceiro: Rectificar o erro advertido no inventario en relación ao “Camiño nº 9” situado en Monteiro, parroquia de Borreiros, do xeito indicado no plano e na ficha elaborada polo arquitecto municipal… Cuarto: Dalle traslado do presente acordo a cantos interesados houbese no procedemento. Quinto: Publicar o presente acordo no BOP e na web municipal cos recursos que procedan, a efectos de coñecemento xeral”. Este acordo exponse ao público estando o correspondente expediente administrativo a disposición dos interesados no Departamento de Urbanismo. O acordo transcrito é definitivio en vía administrativa e contra o mesmo pode interponer, potestativamente, RECURSO DE REPOSICIÓN ante o órgano que o ditou no prazo DUM MES, ou ben RECURSO CONTENCIOS ADMINISTRATIVO perante o Xulgado do Contencioso-Administrativo de Vigo no prazo de DOUS MESES contados dende o día seguinte hábiel o desta publicación. Gondomar, 8 de xuño de 2018 O Concelleiro delegado de Urbanismo, Patrimonio e Dereito á Vivenda Xosé Antonio Araújo Quintas Por delegación de sinatura por Resolución da Alcaldía do día 19.01.2017 (Documento asinado dixitalmente á marxe)
LICITACIÓN DE MODIFICACIÓN DE NOVE POSTOS DE VENDA NO MERCADO
ADMINISTRACIÓN LOCAL — Municipal — Baiona (Contratos administrativos, 22/11/2018)

Por Resolución da Alcaldía de data 13.22.2018 adoptouse acordo de rectificación do erro no que incorre o anuncio de licitación do contrato de concesión de dominio público de nove postos de venda no mercado municipal de abastos de Baiona publicado no BOP de Pontevedra núm.208 de data 29.10.2018 no punto sétimo de forma que onde dí décimo día natural debe dicir trintavo día natural resultando o seguinte << Data límite de presentación: O prazo de admisión das proposicións terminará o trintavo (30) día natural seguinte ao da publicación deste anuncio no boletín oficial de Pontevedra e perfil do contratante. Cando o último día do prazo sexa inhábil, se entenderá prorrogado ao primeiro día hábil seguinte, segundo o artigo 30.5 da Lei 39/2015, do 1 de outubro, do Procedemento Administrativo Común das Administracións Públicas.>> No mesmo acto acordouse a ampliar o prazo de presentación de ofertas a trinta días naturais dende a publicación deste anuncio de modificación. O Alcalde Baiona na data que figura ao marxe deste documento asinado electrónicamente.
APROBACIÓN PROVISIONAL DO ESTABLECEMENTO E ORDENANZA DO PREZO PÚBLICO PARA BALEIRADO DE POZOS NEGROS E FOSAS SÉPTICAS DOMÉSTICAS, LIMPEZA DE ACOMETIDAS, CANOS E DESAUGADOIROS E TRASLADO DE LODOS Á EDAR DE GUILLAREI. (EXPTE.278/2018).
OUTRAS ENTIDADES —  — Consorcio para a Xestión do Ciclo Urbano da Auga do Louro (Ordenanzas e Regulamentos, 30/08/2018)

O Comité Directivo do Consorcio para a Xestión Integral do Ciclo Urbano da Auga do Louro, en sesión ordinaria celebrada o día 30 de xullo de 2018, acordou a aprobación provisional do establecemento e Ordenanza do prezo público para baleirado de pozos negros e fosas sépticas domésticas, limpeza de acometidas, canos e desaugadoiros e traslado de lodos á Edar de Guillarei. (Expte.278/2018). En cumprimento do disposto no art.17 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, e o art.49 b) e 70.2 da Lei 7/1985, do 2 de abril, Reguladora das Bases do réxime local, sométese o expediente a información pública polo prazo de trinta días a contar dende o día seguinte á inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Durante devandito prazo o expediente poderá ser examinado por calquera interesado nas dependencias deste Consorcio para que formule as alegacións que considere pertinentes. Así mesmo, estará a disposición na sede electrónica [http://consorciodolouro.sedelectronica. gal]. Se transcorrido o prazo indicado non se presentaron reclamacións, dito acordo considerarase definitivamente aprobado. Así o manda e asina dixitalmente, a Presidenta, Dna. Zsuzsa Ogbebor Amaadachou. Documento asinado electronicamente.
NOTIFICACIÓN POR COMPARECENCIA
ADMINISTRACIÓN LOCAL — Municipal — Illa de Arousa, A (Outros documentos, notificacións e informacións públicas, 08/02/2018)

Ao non se poder practicar directamente a notificación persoal ás persoas que posteriormente se relacionan, pese a intentalo na forma debida, procédese, de conformidade co establecido no artigo 112 da Lei 58/2003, do 17 de decembro, xeral tributaria a efectuar a notificación na que o/a interesado/a, expediente e procedemento se relaciona a seguir. En virtude do anterior dispoño que a persoa interesada ou o seu representante debidamente acreditado deberá comparecer no prazo de quince días naturais, contados dende o seguinte ao da publicación deste anuncio no Boletín Oficial da Provincia, de luns a venres, de 9 a 14 horas nas oficinas do Concello de A Illa de Arousa, sito na rúa Palmeira nº 25, aos efectos de practicarlle a notificación de dito acto advertíndolle que, transcorrido dito prazo sen comparecer, a notificación se entenderá producida a todos os efectos legais o día seguinte ao do vencemento do prazo sinalado (Art.112.2 Lei 58/2003, xeral tributaria). Cando o inicio dun procedemento ou calquera dos seus trámites se entendan notificados por non comparecer o obrigado tributario ou o seu representante, se lle terá por notificado das sucesivas actuacións e dilixencias do dito procedemento e se manterá o dereito que lle asiste a comparecer en calquera momento do mesmo. A Illa de Arousa, a vinte e nove de xaneiro de dous mil dezaoito. O alcalde-presidente Carlos Iglesias Cores
PUBLICACIÓN DA MODIFICACIÓN DA ORDENANZA DE MERCADOS PARA O 2019
ADMINISTRACIÓN LOCAL — Municipal — Sanxenxo (Ordenanzas e Regulamentos, 05/12/2018)

O Pleno do Concello, en sesión ordinaria celebrada o 26.11.18, adoptou, entre outros, os seguintes acordos: Modificación da ordenanza reguladora da taxa por servizos de matadoiros, lonxas e mercados, así como a carrexa de carnes, se houbera de empregarse de xeito obrigatorio e servizos de inspección en materia de abastos, incluída a utilización de medios de pesar e medir. Os expedientes atópanse na intervención xeral para información pública e audiencia ás persoas interesadas, durante o prazo de trinta días hábiles para que podan presentar, no seu caso, reclamacións e suxerencias, de conformidade cos artigos 17 do R. D. L.2/2004 de 5 de marzo polo que se aproba o texto refundido da Lei reguladora das facendas locais e 49 da Lei 7/1985, de Bases de réxime local. Sanxenxo, 27 de novembro de 2018 O alcalde Telmo Martín González
TÁBOA SALARIAL DEFINITIVA 2017, DA EMPRESA VIGO RECICLA UTE
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Servizo de Emprego e Economía Social (Convenios colectivos, 22/02/2018)

Visto o Acordo da Comisión Negociadora polo que se establece a táboa salarial definitiva correspondente ao ano 2017 na empresa VIGO RECICLA, U. T. E., subscrito en representación da parte económica, por unha representación da empresa, e da parte social polo delegado de persoal da empresa, en data 19 de xaneiro do 2018. Primeiro.— Dito Acordo foi presentado na Xefatura Territorial de Vigo en data 05 de febreiro do 2018. Segundo.— Que no mesmo non se aprecia ningunha infracción da legalidade vixente e as súas cláusulas non conteñen estipulacións en prexuízo de terceiros. Primeiro.— Que o artigo 90.2 e 3 do Real Decreto Lexislativo 2/2015, do 23 de outubro, do Estatuto dos Traballadores, outorga facultades a Autoridade laboral competente en orden ao rexistro, publicación, depósito e notificación dos Acordos Colectivos pactados no ámbito da súa competencia. Segundo.— Real Decreto 713/2010, de 28 de maio, sobre Rexistro e Depósito dos convenios e acordos colectivos de traballo. Terceiro.— Real decreto 2412/82, do 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo, Esta xefatura territorial, Primeiro.— Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia, creado mediante Orde do 29 de outubro de 2010 (DOG nº 222, do 18.11.2010). Segundo.— Dispoñer a súa publicación no Boletín Oficial da Provincia. Terceiro.— Ordenar a notificación desta Resolución a Mesa Negociadora do mesmo. Vigo, 06/02/2018.—O Xefe Territorial, Ignacio Rial Santomé. Guillermo Davila Davila (Xerente) Fernando Caamaño de Aramburu (Xefe de RR. HH. de FCC/Delegación Galicia Medio Ambiente) Emiliano Lomba Rial (Responsable do Contrato) CIG: Antonio Cristian Caderno Andreasen (Delegado de Persoal) En Vigo, ás 12:45, do día 19 de Xaneiro de 2.018 reúnense as persoas antes relacionadas, Delegado de Personal, Xefe de RR. HH. e Isolina Maria Fredrick Sigano Diebra, para tratar dos puntos da orde do día seguintes: 1.—Revisión das Táboas Salariais Tal e como está disposto no punto 2 (Cláusula de Garantía Salarial) do artigo 18 (Condicións Salariais), no caso que o IPC real a data 31 de Decembro dos anos 1º e 2º da vixencia supere o incremento pactado, ese exceso sumarase ao porcentaxe no que se incrementaron as Táboas no ano correspondente. Estes incrementos aplicaranse sobre as Táboas Salariais Definitivas do ano anterior. Resultando o IPC do ano 2017 un 1,1%, non procede a aplicación de incremento ningún sobre as táboas salariais do devandito ano elevándose istas a definitivas. Tódalas partes mostran a súa conformidade e firman as Táboas Salariais correspondentes. Autorízase expresamente para o trámite de rexistro no REGCON a Don Karl Josef Fornier Pieri. Sen máis puntos que tratar dáse por finalizada a reunión as 13:00 horas firmando tódolos presentes en proba de conformidade.
LISTAXE DE ADMITIDOS Á SELECCIÓN DE SETE AUXILIARES DE POLICÍA LOCAL DO GROVE
ADMINISTRACIÓN LOCAL — Municipal — Grove, O (Persoal, oposicións, 06/06/2018)

O Grove, 31 de maio de 2018 Recibida no rexistro xeral do Concello do Grove con posterioridade a ditar resolución provisional de admitidos e excluídos á convocatoria para contratación laboral temporal de 7 auxiliares de Policía Local, unha solicitude presentada no rexistro de outra administración dentro do prazo establecido. Esta Alcaldía, PRIMEIRO.—Incluír na listaxe provisional de aspirantes ADMITIDOS a seguinte solicitude: Addenda á Listaxe provisional de aspirantes admitidos: GUIDO ALBERTO VIGNOTE EKSTROM SEGUNDO.—Expoñer a presente Addenda á listaxe de admitidos no Taboleiro de Anuncios do Concello, na páxina web municipal ( www.concellodogrove.es ) así como no Boletín Oficial da Provincia de Pontevedra, concedendo un prazo de DEZ DÍAS HÁBILES, contados a partir do día seguinte á publicación das mesmas no Boletín Oficial da Provincia de Pontevedra, a fin de que os/as aspirantes excluídos/as poidan emendar os defectos que motivaron a súa exclusión, así como efectuar reclamacións. Rematado dito prazo a Alcaldía, mediante resolución, aprobará a listaxe definitiva de admitidos e excluídos e procederá á designación dos membros do tribunal cualificador. Na mesma determinarase o lugar, data e hora da celebración dos exercicios que se publicará no Taboleiro de Anuncios do Concello e na páxina web municipal. O Grove, a 31 de maio de 2018. O alcalde José A. Cacabelos Rico
APROBACIÓN INICIAL DA ORDENANZA REGULADORA DO FUNCIONAMENTO, USO E ORGANIZACIÓN DO CASTELO DE SOUTOMAIOR
ADMINISTRACIÓN LOCAL — Provincial — Deputación Provincial (Ordenanzas e Regulamentos, 18/05/2018)

O Pleno da Deputación de Pontevedra, na súa sesión ordinaria do 27 de abril de 2018, acordou a aprobación inicial da ordenanza reguladora do funcionamento, uso e organización do Castelo de Soutomaior. De conformidade co disposto no artigo 49 da Lei 7/1985, de 2 de abril, reguladora das bases do réxime local, sométese a información pública polo prazo de trinta días hábiles, contados desde o día seguinte ao da publicación deste anuncio no Boletín Oficial da Provincia de Pontevedra (BOPPO), durante o cal poderá examinarse o expediente, que consta no Servizo de Turismo Rías Baixas da Deputación de Pontevedra e na web www.depo.es, e poderán presentarse as reclamacións que se estimen oportunas. Pontevedra, 15 de maio de 2018 O secretario Carlos Cuadrado Romay
COBRANZA DO PADRÓN DE SERVIZO DE AXUDA NO FOGAR XULLO 2018
ADMINISTRACIÓN LOCAL — Municipal — Cambados (Recadación, 14/11/2018)

De conformidade co previsto no art.12 do Real Decreto Lexislativo 2/2004, en relación cos artigos 23 e seguintes do Regulamento Xeral de Recadación, de 29 de xullo de 2005 (Real Decreto 939/2005), comunícaselles ós contribuíntes suxeitos a PREZO PUBLICO SERVIZO AXUDA NO FOGAR correspondentes a Remesa: SAF 08 2018 o seguinte: Durante o prazo comprendido entre 14 de Novembro de 2018 ata o 15 de Xaneiro de 2019, procederase ó cobro en período voluntario da cota do Padrón citado. a) Mediante ingreso nas contas de recadación do concello abertas nas seguintes entidades bancarias: ABANCA CAIXABANK BANCO SABADELL b) Domiciliación bancaria. O presente anuncio ten carácter de notificación colectiva ó abeiro do art.102 da Lei 58/2003, 17 de decembro, Xeral Tributaria. Advertencia, o vencemento do prazo en período voluntario, sen ter sido satisfeita a débeda, determinará o comezo do procedemento executivo, a percepción dos recargos correspondentes e demáis conceptos esixibles tal e como se fixan nos arts.26, 28 e 161 da Lei 58/2003 Xeral Tributaria. Asinado dixitalmente á marxe.
APROBACIÓN INICIAL DA ORDENANZA FISCAL REGULADORA DA TAXA POR ENTRADA DE VEHÍCULOS E POR RESERVA DE VÍA PÚBLICA
ADMINISTRACIÓN LOCAL — Municipal — Lama, A (Ordenanzas e Regulamentos, 30/10/2018)

O Pleno deste Concello, en sesión extraordinaria celebrada o día 23 de outubro de 2018, acordou a aprobación provisional da imposición e a Ordenanza fiscal reguladora da taxa por Taxa por entrada de vehículos a través das beirarrúas e por reservas de vía pública para aparcadoiro exclusivo, parada de vehículos e carga e descarga de mercadorías. E en cumprimento do disposto no artigo 17.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, sométese o expediente a información pública polo prazo de trinta días a contar desde o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello: https://concellodalama.sedelectronica.esSe transcorrido devandito prazo non se presentaron reclamacións, considerarase aprobado definitivamente devandito Acordo. A Lama, na data que figura na marxe. O alcalde Jorge Canda Martínez
APROBACIÓN INICIAL DA ORDENANZA REGULADORA DA REDE DE OFICINAS DE TURISMO INFO RÍAS BAIXAS
ADMINISTRACIÓN LOCAL — Provincial — Deputación Provincial (Ordenanzas e Regulamentos, 13/03/2018)

O Pleno da Deputación de Pontevedra, na súa sesión ordinaria do 23 de febreiro de 2018, acordou a aprobación inicial da ordenanza reguladora da rede de oficinas de turismo “Info Rías Baixas”. De conformidade co disposto no artigo 49 da Lei 7/1985, de 2 de abril, reguladora das bases do réxime local, sométese a información pública polo prazo de trinta días hábiles, contados desde o día seguinte ao da publicación deste anuncio no Boletín Oficial da Provincia de Pontevedra (BOPPO), durante o cal poderá examinarse o expediente, que consta no Servizo de Turismo Rías Baixas da Deputación de Pontevedra, e poderán presentarse as reclamacións que se estimen oportunas. As reclamacións, reparos ou observacións que se presenten serán estudados, no seu caso, polos servizos técnicos da Deputación de Pontevedra e posteriormente pola Comisión informativa de Innovación, Promoción Económica e Turismo, que formulará no Pleno a proposta de aprobación definitiva da citada ordenanza. A aprobación da Ordenanza reguladora da rede de oficinas de turismo “Info Rías Baixas” entenderase definitivamente aprobada en caso de que no prazo sinalado non se formulasen reclamacións, e procederase á publicación da mesma no BOPPO. Así mesmo, publicarase na web www.depo.es.Pontevedra, 5 de marzo de 2018 A presidenta O secretario María del Carmen Silva Rego Carlos Cuadrado Romay
CRÉDITO EXTRAORDINARIO 1/18
ADMINISTRACIÓN LOCAL — Municipal — Sanxenxo (Presupostos e cadros de persoal, 10/08/2018)

Aprobado inicialmente por acordo da Corporación municipal, en sesión ordinaria celebrada o día 30 de xullo de 2018, o crédito extraordinario nº 1/2018, de acordo ao disposto no artigo 169 e 177 do Real decreto lexislativo 2/2004 de 5 de marzo, de facendas locais, exponse ao público polo prazo de 15 días, no negociado da intervención xeral do Concello, a fin de que os interesados podan examinalo e presentar reclamacións perante o Pleno. O crédito extraordinario considerarase definitivamente aprobado se durante o mencionado prazo non se producisen reclamacións; en caso contrario, o Pleno disporá de un mes para resolvelas. O prazo contarase a partir do día seguinte ao da inserción do anuncio de información pública no B. O. P. Son interesados os referidos no artigo 170.1 do citado Real decreto. As reclamacións deberán suxeitarse ao disposto no artigo 170.2. Sanxenxo, 1 de agosto de 2018 O alcalde Telmo Martín González
NOTIFICACIÓN BAIXA COLEXIAL
OUTRAS ENTIDADES —  — Ilustre Colexio Oficial de Graduados Sociais de Pontevedra (Outros documentos, notificacións e informacións públicas, 13/04/2018)

A Xunta de Goberno do Ilustre Colexio Oficial de Graduados Sociais de Pontevedra, con domicilio social na rúa Alfonso X O Sabio, nº.3-1º de Vigo, acordou, no pasado día 8 de marzo de 2018, en reunión da Xunta de Goberno, e en virtude do artigo 18.1 c) e artigo 19 Capítulo II “da perda de condición de colexiado” dos Estatutos do Colexio Oficial de Graduados Sociais de Pontevedra, Orde do 1 de setembro de 2008, dar de Baixa de Oficio aos seguintes Graduados Sociais en exercicio: E para que sirva de notificación en legal forma, ponse en coñecemento a tódolos efectos. Asdo.: A Secretaria Xeral.
APROBACIÓN PROVISIONAL DA ORDENANZA FISCAL DA TAXA POLO SERVIZO DE ABASTECEMENTO DE AUGA
ADMINISTRACIÓN LOCAL — Municipal — Rosal, O (Ordenanzas e Regulamentos, 11/04/2018)

O Pleno da Corporación, en sesión ordinaria celebrada en data 24 de marzo de 2018, acordou a aprobación provisional da ordenanza fiscal reguladora da taxa pola prestación do servizo de abastecemento de auga. En cumprimento do disposto polo artigo 17 do Texto Refundido da Lei Reguladora das Facendas Locais, queda exposto ó público o expediente, mediante publicación no BOP e Taboleiro de anuncios do concello, polo prazo de trinta días hábiles, a efectos de exame e reclamacións. De non formularse estas, entenderase automáticamente elevado a definitivo dito acordo de aprobación inicial, en virtude do disposto polo artigo 17 do referido Texto Refundido. A ALCALDESA ASDO. Mª CARMEN ALONSO ALONSO Documento asinado electronicamente á marxe
ACORDO ADOPTADO POLO PLENO EN SESIÓN ORDINARIA DO 30.05.18 SOBRE CESIÓN Á ASOCIACIÓN "AMENCER–ASPACE"
ADMINISTRACIÓN LOCAL — Municipal — Vigo (Outros documentos, notificacións e informacións públicas, 12/06/2018)

O Pleno do Concello de Vigo, na súa sesión ordinaria do 30.04.2018, acordou ceder á Asociación de atención á parálise cerebral e afíns “AMANCER–ASPACE”, declarada de interese público en virtude de Orde do Ministerio de Interior de 22.04.1997, o uso gratuíto da parcela de titularidade municipal de natureza patrimonial, Referencia Catastral 54057A10200700000BS, localizada no camiño de Ariero, Bembrive, dunha superficie de 6.068,00 m 2, inscrita no Rexistro da Propiedade nº 2 de Vigo Tomo: 2896; Libro: 1662; Folio: 143; Finca: 83830. A cesión de uso gratuíta establécese por un prazo de trinta anos prorrogables ao obxecto de que, co financiamento da Fundación Amancio Ortega (FAO), a Asociación proceda á construción dun Centro de Ensinanza e atención integral para usuarios afectados por parálises cerebral en grado severo e no tramo de idade dende os 0 aos 21 anos e dirixido a unha poboación estimada de 145 persoas. Mediante o presente anuncio sométese o acordo adoptado a información pública por un prazo de quince días nos cales poderanse examinar o expediente e presentar reclamacións, suxestións ou alegacións que se consideren oportunas. O acordo de cesión entenderase adoptado de xeito definitivo se durante o prazo citado non se presentaran reclamacións, suxestións ou alegacións. Vigo, a 30 de maio de 2018. O alcalde de Vigo Maria Izabel Rebozo Zriri
PADRÓN IAE 2018
ADMINISTRACIÓN LOCAL — Municipal — Nigrán (Recadación, 27/09/2018)

Aprobado por resolución da Alcaldía o padrón do “Imposto sobre Actividades Económicas” correspondente ao exercicio 2018, ponse ao dispor do público no Concello de Nigrán por espazo de un mes, a partir da publicación de este edicto no Boletín Oficial da Provincia, podendo os interesados examinar o mesmo e presentar recurso de reposición ante o Alcalde – Presidente de este Concello, no prazo de un mes a contar dende o día seguinte ao de remate do período de exposición (art.14.2 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais). Así mesmo, de conformidade co previsto no artigo 12 do mesmo Texto Refundido, en relación cos artigos 62.3 da Lei Xeral Tributaria (Lei 58/2003, do 17 de decembro), e 24 do Regulamento Xeral de Recadación (RD 939/2005, do 29 de xullo), comunícaselle aos contribuíntes afectados, que o período voluntario de cobranza será o comprendido entre o 3 de outubro e o 5 de decembro de 2018, ámbolos dous incluídos. Segundo o artigo 23 e seguintes do Regulamento Xeral de Recadación, o pago farase en calquera das contas restrinxidas de recadación do Concello de Nigrán nas seguintes entidades bancarias: ABANCA, LA CAIXA e BANCO PASTOR, ou a través da páxina web do Concello de Nigrán, www.nigran.org “Pago de recibos”, empregando os documentos de ingreso (recibos), que se enviarán ao domicilio declarado do contribuínte por correo ordinario. No caso de perda do devandito documento de ingreso, ou no caso de que non se tivese recibido o mesmo no seu domicilio, o obrigado ao pago poderá, ata o día de remate do período voluntario de cobranza, obter un duplicado na oficina de Recadación do Concello (Pza. Constitución nº 1. Nigrán). A non recepción do documento de ingreso non exonera da obriga de pago, e non impide a utilización da vía de prema. O presente edicto ten carácter de notificación colectiva ao abeiro do artigo 102.3 da Lei Xeral Tributaria. O vencemento do prazo en período voluntario sen ter satisfeita a débeda, determinará o comezo do procedemento executivo, a repercusión do recargo correspondente e demais conceptos esixibles segundo o establecido nos artigos 26, 28 e 161.4 da Lei Xeral Tributaria. Nigrán, 20 de setembro de 2018. O alcalde Juan A. González Pérez
APROBACIÓN DEFINITIVA DE MODIFICACIÓN DE CRÉDITO
ADMINISTRACIÓN LOCAL — Municipal — Mondariz (Presupostos e cadros de persoal, 14/11/2018)

Elevado a definitivo o acordo de aprobación inicial da modificación presupostaria 37/2018 por crédito extraordinario 1/2018 a financiar con remanente de tesourería para gastos xerais, por importe de 122.031,67 € adoptado en sesión plenaria celebrada o 29 de setembro de 2017, sen que se produciran reclamacións durante o período de exposición pública, de conformidade co artigo 169 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais e o artigo 20 do Real Decreto 500/1990, do 20 de abril, publícase o resumo do mesmo: Contra o presente Acordo, en virtude do disposto no artigo 171 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, os interesados poderán interpor directamente recurso contencioso-administrativo na forma e prazos establecidos nos artigos 25 a 42 da Lei 29/1998, de 13 de xullo, Reguladora de devandita Xurisdición. Sen prexuízo diso, a tenor do establecido no artigo 171.3 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004 de 5 de marzo, a interposición de devandito recurso non suspenderá por si soa a efectividade do acto ou Acordo impugnado.
APROBACIÓN DEFINITIVA DO EXPEDIENTE NÚMERO 612/2018 DE MODIFICACIÓN DA BASE DE EXECUCIÓN 48ª, NÚMERO 6, DAS BASES DE EXECUCIÓN DO ORZAMENTO 2018 (PRORROGADO 2017)
ADMINISTRACIÓN LOCAL — Municipal — Crecente (Presupostos e cadros de persoal, 15/11/2018)

Para cumprir co artigo 169.3 do Real decreto lexislativo 2/2004, do 5 de marzo, polo que se aproba o Texto refundido da Lei reguladora de facendas locais, publícase a aprobación definitiva do expediente núm.612/2018 de modificación da base de execución 48ª, número 6, das bases de execución do orzamento 2018 (prorrogado 2017), aprobada inicialmente por acordo do Pleno da Corporación de data 28 de setembro de 2018, ao non presentarse reclamacións durante o prazo de exposición ao público. Contra este acordo, en aplicación do artigo 171 do Texto refundido da Lei reguladora de facendas locais, poderá interporse directamente un recurso contencioso–administrativo na forma e prazos establecidos nas normas da dita xurisdición. Publícase para xeral coñecemento e efectos. Documento asinado electronicamente á marxe.
APROBACIÓN DEFINITIVA DO EXPEDIENTE DE MODIFICACIÓN DE CRÉDITO Nº 1/18
ADMINISTRACIÓN LOCAL — Municipal — Crecente (Presupostos e cadros de persoal, 17/04/2018)

En cumprimento do artigo 169.1, por remisión do 177.2, do texto refundido da Lei reguladora das facendas locais, aprobado por Real decreto lexislativo 2/2004, do 5 de marzo, xa que non se presentaron alegacións durante o prazo de exposición ao público, queda automaticamente elevado a definitivo o acordo plenario do día 7 de marzo de 2018, sobre o expediente de transferencia de créditos núm.01/2018 entre aplicacións de gastos de distinta área de gasto que non afectan a baixas e altas de créditos de persoal por importe de 4.694,01 euros que de seguido se reflicte: Partidas de Gastos con créditos en baixa Partidas de Gastos con altas de crédito Contra este acordo, en virtude do disposto no artigo 171 do texto refundido da Lei reguladora das facendas locais, aprobado por Real decreto lexislativo 2/2004, do 5 de marzo, os interesados poderán interpoñer directamente un recurso contencioso-administrativo, na forma e prazos establecidos nos artigos 25 a 42 da Lei 29/1998, do 13 de xullo, reguladora da dita xurisdición. Sen prexuízo disto e consonte o establecido no artigo 171.3 do texto refundido da Lei reguladora das facendas locais, aprobado por Real decreto lexislativo 2/2004, do 5 de marzo, a interposición dese recurso non suspenderá por si soa a efectividade do acto ou acordo impugnado.